初，惠更斯名之土之月，後卡西尼以路易之星，名四土之衛。惟觀天士慣以一二名土之五衛，他衛則名惠更斯或土衛之六，以時度去土之長短而名之也。英吉利文謂之泰坦。與七衛皆約翰所名也。約翰者，威廉之子也；威廉者，首見土衛一二者也。約翰於西曆一八四七年書《好望角觀天錄》，名之泰坦。泰坦者，克龍之妹也。克龍者，土星也。